Dec 22,2017
అల్వాల్‌లో ఇండియన్‌ బ్యాంకు కొత్త శాఖ
నవతెలంగాణ, బిజినెస్‌ డెస్క్‌: హైదరాబాద్‌లోని అల్వాల్‌లో ఇండియన్‌ బ్యాంకు నూతన కార్యాలయాన్ని ప్రారంభించింది. ఈ కొత్త శాఖను మిషన్‌ భగీరథ ఈఎన్‌సీ సురేందర్‌ రెడ్డి లాంఛనంగా ప్రారంభించారు. ఈ సందర్భంగా ఆయన మాట్లాడుతు తెలంగాణ ప్రజలకు బ్యాంకు అందిస్తున్న సేవల పట్ల సంతృప్తి వ్యక్తం చేశారు. జోనల్‌ మేనేజర్‌ మనోహర్‌ మాట్లాడుతూ ఈ కొత్త శాఖ ప్రారంభంతో జంటనగరాలలో ఇండియన్‌ బ్యాంకు శాఖల సంఖ్య 51కి చేరిందన్నారు. తెలంగాణ వ్యాప్తంగా 108 శాఖలతో రూ.13,300 కోట్ల వ్యాపారం కలిగి ఉందన్నారు. కాగా హైదరాబాద్‌ నెట్‌వర్క్‌లో మొత్తం 55 బ్యాంకు బ్రాంచీలతో రూ.11,000 కోట్ల వ్యాపారానికి చేరిందన్నారు. వచ్చే ఏడాది మార్చి ముగింపు నాటికి రూ.13,000 కోట్ల వ్యాపారాన్ని అంచనా వేస్తున్నామని తెలిపారు. ఈ కార్యక్రమంలో ఇండియన్‌ బ్యాంకు కార్పొరేట్‌ ఆఫీస్‌ (ఆర్‌బీడీ) జనరల్‌ మేనేజర్‌ డి దేవరాజ్‌, డిప్యూటీ జోనల్‌ మేనేజర్‌ జీవీఎస్‌ఆర్‌ఆర్‌కె శర్మ, ఏజీఎం సుధాకర్‌ రావు, ఇతర బ్యాంకింగ్‌ అధికారులు పాల్గొన్నారు.
మీ స్నేహితులకు రికమెండ్ చెయ్యండి